Άδεια εμπορίας υγραερίων κατηγορίας Γ (μόνο χύμα) - Έκδοση
Χορήγηση Άδειας Εμπορίας Υγραερίων Κατηγορίας Γ (μόνο χύμα)
Αίτηση για χορήγηση άδειας εμπορίας κατηγορίας Γ (μόνο χύμα) στην ελληνική γλώσσα, σύμφωνα με το Έντυπο Αίτησης του Παραρτήματος 1 του Κανονισμού Αδειών Δ2/16570/05 (ΦΕΚ Β 1306), όπως ισχύει.
Η αίτηση υπογράφεται από το νόμιμο εκπρόσωπο της εταιρείας και, για λόγους συμμόρφωσης με το άρθρο 5 του Κανονισμού Αδειών περί δημοσιοποίησης αιτήσεων, περιλαμβάνει τα στοιχεία που ορίζονται στο Έντυπο Αίτησης του Παραρτήματος 1 του Κανονισμού Δ2/16570/05 (ΦΕΚ Β 1306), όπως ισχύει. Με την αίτηση συνυποβάλλεται φάκελος με τα απαιτούμενα για την έκδοση της άδειας στοιχεία. Σε περίπτωση μη νόμιμης υπογραφής της αίτησης ή μη συνυποβολής φακέλου με τα ανωτέρω στοιχεία, η αίτηση δεν εξετάζεται και τίθεται στο αρχείο.
Κατάθεση από τον αιτούντα (δια ζώσης ή ταχυδρομικά)
Ο αιτών πρέπει να είναι νομικό πρόσωπο με τη μορφή ανώνυμης εταιρείας ή εταιρείας περιορισμένης ευθύνης ή ιδιωτικής κεφαλαιουχικής εταιρείας ή αντίστοιχης μορφής, εφόσον εδρεύει σε κράτος - μέλος της Ευρωπαϊκής Ένωσης
Ο αιτών (νομικό πρόσωπο) πρέπει να διαθέτει ελάχιστο εταιρικό κεφάλαιο 500.000€
Ο αιτών (νομικό πρόσωπο) πρέπει να διαθέτει εγγυητική επιστολή που πληροί τις προϋποθέσεις των διατάξεων του ν.4412/2016 (ΦΕΚ Α' 147), αορίστου χρόνου ποσού 500.000€
Ο αιτών (νομικό πρόσωπο) πρέπει να διαθέτει ελάχιστο όγκο αποθηκευτικών χώρων, ιδιόκτητων, μισθωμένων ή παραχωρημένων, 500 κυβικών μέτρων. Οι αποθηκευτικοί χώροι οφείλουν να έχουν την αναγκαία χωρητικότητα για την εξυπηρέτηση της διακίνησης των προϊόντων, της τήρησης αποθεμάτων έκτακτης ανάγκης, καθώς και της τήρησης των εμπορικών αποθεμάτων της παραγράφου 6 του ν.3054/2002 (ΦΕΚ Α' 230) όπως ισχύει.
Ο αιτών (νομικό πρόσωπο) πρέπει να διαθέτει ιδιόκτητα ή μισθωμένα μεταφορικά μέσα (βυτιοφόρα οχήματα ή πλωτά εφοδιαστικά μέσα) που να μπορούν να εξασφαλίσουν την ομαλή τροφοδοσία της αγοράς και την ομαλή και συνεχή διακίνηση των εμπορευόμενων προϊόντων
Τα φυσικά πρόσωπα που είναι μέλη του Διοικητικού Συμβουλίου της αιτούσας εταιρείας ή είναι εκπρόσωποι αυτής, πρέπει να μην έχουν καταδικαστεί με αμετάκλητη δικαστική απόφαση για οικονομικό έγκλημα (ιδίως λαθρεμπορία, νοθεία, απάτη, αισχροκέρδεια, αποδοχή και διάθεση προϊόντων εγκλήματος, πλαστογραφία, υπεξαίρεση, εκβίαση, δωροδοκία) όπως επίσης και για παράβαση του άρθρου 16 του ν. 3054/2002 (ΦΕΚ Α 230) όπως ισχύει.
Ο αιτών (νομικό πρόσωπο) στην περίπτωση που λαμβάνει περισσότερες από μία άδειες πρέπει να πληροί χωριστά για καθεμία άδεια την απαίτηση του ελάχιστου εταιρικού κεφαλαίου
Ο αιτών (νομικό πρόσωπο) στην περίπτωση που λαμβάνει περισσότερες από μία άδειες πρέπει να πληροί χωριστά για καθεμία άδεια την απαίτηση της εγγυητικής επιστολής
Προϋποθέσεις περί μη τέλεσης αξιόποινων πράξεων
Η διαδικασία αφορά στην έκδοση άδειας που απαιτείται για την εμπορία υγραερίων (μόνο χύμα) και συγκεκριμένα για την αποθήκευση και διακίνησή τους, εντός της ελληνικής επικράτειας.
Αδεια Εμπορίας Πετρελαιοειδών Κατηγορίας Γ
Εγγυητική επιστολή, που πληροί τις προϋποθέσεις των διατάξεων του ν. 4412/2016 (Φ.Ε.Κ. Α’ 147) όπως ισχύει, αορίστου χρόνου, ύψους 500.000€ όταν ο αιτών (νομικό πρόσωπο) δεν διαθέτει ελάχιστο εταιρικό κεφάλαιο 500.000€.
Οργανωτική και διοικητική δομή αιτούντος
Δήλωση τυχόν δεσμών και συμμετοχών σε άλλες εταιρείες ή ομίλους εταιρειών, τουλάχιστον όσον αφορά τη δραστηριότητα του αιτούντος εντός Ελλάδας
Πλέον πρόσφατο κωδικοποιημένο καταστατικό θεωρημένο από την αρμόδια αρχή
Αντίγραφο της αρχικής εταιρικής σύμβασης (καταστατικού) και των τυχόν τροποποιήσεών της
ΦΕΚ ή Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί σύστασης του νομικού προσώπου και τροποποιήσεων του καταστατικού του.
ΦΕΚ ή Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί συγκρότησης Διοικητικού Συμβουλίου του νομικού προσώπου και εκπροσώπησης αυτού, στην περίπτωση που ο αιτών είναι ανώνυμη εταιρεία ή εταιρεία αντίστοιχης μορφής, εφόσον το πρόσωπο εδρεύει σε άλλο κράτος - μέλος της Ευρωπαϊκής Ένωσης.
ΦΕΚ ή Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί πιστοποίησης καταβολής αρχικού μετοχικού κεφαλαίου, καθώς και κάθε μεταγενέστερης αύξησής του.
Εγγυητική επιστολή, που πληροί τις προϋποθέσεις των διατάξεων του ν. 4412/2016 (Φ.Ε.Κ. Α’ 147) όπως ισχύει, αορίστου χρόνου, ύψους 500.000€.
Αντίγραφα ποινικών μητρώων των μελών του ΔΣ και των νομίμων εκπροσώπων της εταιρείας
Δελτία Ταυτοτήτων ή διαβατηρίων μελών του ΔΣ και των νομίμων εκπροσώπων της εταιρείας
Πιστοποιητικό περί μη πτώχευσης, μη υποβολής αίτησης περί κήρυξης σε πτώχευση, μη υποβολής σε εκκαθάριση αναγκαστική διαχείριση ή πτωχευτικό συμβιβασμό (Ενιαίο πιστοποιητικό δικαστικής φερεγγυότητας)
Φορολογική ενημερότητα του αιτούντος σε ισχύ
Βεβαίωση ασφαλιστικής ενημερότητας ΕΤΕΑΠΕΠ του νομικού προσώπου σε ισχύ.
Ασφαλιστική ενημερότητα eΕΦΚΑ του αιτούντος σε ισχύ
Άδεια λειτουργίας εγκαταστάσεων / αποθηκευτικών χώρων
Βεβαίωση ισχύος άδειας λειτουργίας εγκαταστάσεων / αποθηκευτικών χώρων
Σύμβαση μίσθωσης ή παραχώρησης αποθηκευτικών χώρων
Αποδεικτικό ηλεκτρονικής υποβολής στην εφαρμογή taxisnet των συμβάσεων μίσθωσης ή παραχώρησης των αποθηκευτικών χώρων
Αναλυτική κατάσταση μεταφορικών μέσων, οχημάτων ή πλωτών
Σύμβαση μίσθωσης μεταφορικών μέσων/σύμβαση μεταφοράς για τη διακίνηση πετρελαιοειδών προϊόντων.
Αποδεικτικό υποβολής της κατάστασης συμφωνητικών της παραγράφου 16 του άρθρου 8 του ν.1882/90 (βάσει της 1065606/7222/ΔΕ-Β/18.07.2000 αυο) στην εφαρμογή taxisnet.
Συνοπτική παρουσίαση του επιχειρηματικού σχεδίου του αιτούντος για τα επόμενα πέντε (5) έτη.
Η διαδικασία αφορά στην έκδοση ηλεκτρονικής υπεύθυνης δήλωσης από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Ο αιτών (νομικό πρόσωπο) υποβάλλει την οργανωτική και διοικητική δομή της εταιρείας υπό τη μορφή οργανογράμματος
Ο εκπρόσωπος του νομικού προσώπου δηλώνει την ύπαρξη ή μη δεσμών ή συμμετοχών του αιτούντος σε άλλες εταιρείες ή ομίλους εταιρειών, τουλάχιστον όσον αφορά τη δραστηριότητά του εντός Ελλάδας
Κατατίθεται σε περίπτωση που ο αιτών είναι ανώνυμη εταιρεία ή εταιρεία αντίστοιχης μορφής, εφόσον το πρόσωπο εδρεύει σε άλλο κράτος-μέλος της Ευρωπαϊκής Ένωσης
Κατατίθεται σε περίπτωση που ο αιτών (νομικό πρόσωπο) είναι εταιρεία περιορισμένης ευθύνης (ΕΠΕ) ή ιδιωτική κεφαλαιουχική εταιρεία (ΙΚΕ) ή εταιρεία αντίστοιχης μορφής, εφόσον το πρόσωπο εδρεύει σε άλλο κράτος-μέλος της Ευρωπαϊκής Ένωσης
1. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ. 2. Για την αναζήτηση ΦΕΚ ο σχετικός σύνδεσμος είναι: https://www.et.gr/SearchFek
1. Σε περίπτωση που δεν έχει εκδοθεί σχετικό ΦΕΚ, υποβάλλεται σχετική ανακοίνωση της αρμόδιας διεύθυνσης του Υπουργείου Ανάπτυξης ή της αρμόδιας Νομαρχίας/Περιφέρειας. 2. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ. 3. Για την αναζήτηση ΦΕΚ ο σχετικός σύνδεσμος είναι: https://www.et.gr/SearchFek
1. Ο αιτών υποβάλλει αντίγραφα των ποινικών μητρώων των μελών του Διοικητικού Συμβουλίου της εταιρείας και των νομίμων εκπροσώπων της, εκδοθέντα εντός των προηγούμενων εξήντα (60) ημερών από την ημερομηνία υποβολής της αίτησης, στην περίπτωση που ο αιτών είναι ανώνυμη εταιρεία ή εταιρεία αντίστοιχης μορφής, εφόσον το πρόσωπο εδρεύει σε άλλο κράτος - μέλος της Ευρωπαϊκής Ένωσης. 2. Σε περίπτωση εταιρείας περιορισμένης ευθύνης (ΕΠΕ) ή ιδιωτικής κεφαλαιουχικής εταιρείας (ΙΚΕ) ή εταιρείας αντίστοιχης μορφής εφόσον αυτή εδρεύει σε άλλο κράτος - μέλος της Ευρωπαϊκής ένωσης, προσκομίζεται αντίγραφο ποινικού μητρώου του νόμιμου εκπροσώπου της, συνοδευόμενο από επίσημο έγγραφο από το οποίο απορρέει η νόμιμη εκπροσώπηση της ΕΠΕ ή της ΙΚΕ.
Η αναζήτηση των αντιγράφων Δελτίων Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/ ή ο αιτών υποβάλλει αντίγραφα των Διαβατηρίων των μελών του Διοικητικού Συμβουλίου της εταιρείας και των νόμιμων εκπροσώπων της προκειμένου η αδειοδοτούσα αρχή να αναζητήσει αυτεπάγγελτα τα ποινικά μητρώα τους. Στην περίπτωση προσκόμισης διαβατηρίων, πρέπει να σημειώνονται επιπλέον τα ονόματα των γονέων του φυσικού προσώπου
Ο αιτών (νομικό πρόσωπο) υποβάλλει αντίγραφο φορολογικής ενημερότητας σε ισχύ εκδοθέν από την Ανεξάρτητη Αρχή Δημοσίων Εσόδων
Ο αιτών (νομικό πρόσωπο) υποβάλλει αντίγραφο ασφαλιστικής ενημερότητας σε ισχύ εκδοθέν από το Επαγγελματικό Ταμείο Επικουρικής Ασφάλισης Προσωπικού Εταιρειών Πετρελαιοειδών (ΕΤΕΑΠΕΠ)
Ο αιτών (νομικό πρόσωπο) υποβάλλει αντίγραφο ασφαλιστικής ενημερότητας σε ισχύ εκδοθέν από τον Ηλεκτρονικό Εθνικό Φορέα Κοινωνικής Ασφάλισης
Ο αιτών υποβάλλει για καθέναν από τους ιδιόκτητους ή μισθωμένους ή παραχωρημένους αποθηκευτικούς χώρους, άδεια λειτουργίας εγκαταστάσεων / αποθηκευτικών χώρων, στην οποία περιγράφεται ο κωδικός, η χωρητικότητα, η γεωγραφική θέση και το προϊόν αποθήκευσης έκαστης δεξαμενής. Στην περίπτωση που αυτά δεν περιγράφονται στην άδεια λειτουργίας, ο αιτών υποβάλλει οποιοδήποτε επίσημο πρόσφορο στοιχείο από το οποίο προκύπτουν τα προαναφερόμενα
Κατατίθενται βεβαιώσεις ισχύος άδειας λειτουργίας εγκαταστάσεων/αποθηκευτικών χώρων, για καθέναν από τους ιδιόκτητους ή μισθωμένους ή παραχωρημένους αποθηκευτικούς χώρους, οι οποίες έχουν εκδοθεί από την αρμόδια υπηρεσία.
Για καθέναν από τους μισθωμένους ή παραχωρημένους αποθηκευτικούς χώρους που δηλώνει, ο αιτών υποβάλλει τη σχετική σύμβαση στην οποία περιλαμβάνονται κατ ελάχιστον ο κωδικός δεξαμενής, η χωρητικότητα, η γεωγραφική θέση και το αποθηκευόμενο προϊόν
Κατατίθεται σε περίπτωση μισθωμένων/παραχωρημένων αποθηκευτικών χώρων.
Κατατίθεται αναλυτική κατάσταση μεταφορικών μέσων, οχημάτων ή πλωτών, στην οποία θα αναγράφεται η χωρητικότητα κάθε μέσου, τα πετρελαιοειδή προϊόντα τα οποία επιτρέπεται να μεταφέρονται με αυτά και ο αριθμός κυκλοφορίας ή νηολογίου κατά περίπτωση.
Κατατίθενται για τα οχήματα που περιλαμβάνονται στην αναλυτική κατάσταση μεταφορικών μέσων.
Για καθένα από τα οχήματα που δηλώνει ο αιτών για την άσκηση της δραστηριότητάς του, πρέπει να υποβάλει αντίγραφο του πιστοποιητικού ADR σε ισχύ, σύμφωνα με τις απαιτήσεις που καθορίζονται για τη διεθνή οδική μεταφορά επικίνδυνων εμπορευμάτων
Κατατίθενται πιστοποιητικά ADR των οδηγών των οχημάτων μεταφοράς επικίνδυνων εμπορευμάτων σε ισχύ, σύμφωνα με τις απαιτήσεις που καθορίζονται για τη διεθνή οδική μεταφορά επικίνδυνων εμπορευμάτων.
Κατατίθεται σε περίπτωση σύναψης σύμβασης μίσθωσης μεταφορικών μέσων/ μεταφοράς για τη διακίνηση πετρελαιοειδών προϊόντων.
Κατατίθεται για καθεμία σύμβαση μίσθωσης μεταφορικών μέσων/μεταφοράς για τη διακίνηση πετρελαιοειδών προϊόντων.
Κατατίθενται για τα πλωτά μέσα που περιλαμβάνονται στην αναλυτική κατάσταση μεταφορικών μέσων, από τα οποία να προκύπτει ο αριθμός νηολογίου του κάθε μέσου.
Κατατίθεται σε περίπτωση ναύλωσης πλωτών μέσων.
Κατατίθεται για καθεμία σύμβαση ναύλωσης πλωτών μέσων.
Η συνοπτική παρουσίαση του επιχειρηματικού σχεδίου του αιτούντος για τα επόμενα πέντε (5) έτη, πρέπει να περιλαμβάνει κατ ελάχιστον: α) τις προβλεπόμενες πωλήσεις πετρελαιοειδών προϊόντων ανά είδος προϊόντος και ανά γεωγραφική περιοχή καθώς και τις προβλεπόμενες εξαγωγές, β) ετήσιες προβλέψεις κόστους λειτουργίας ταξινομημένου σε σταθερό και μεταβλητό κόστος και εσόδων από πωλήσεις με αναφορά παραδοχών στις οποίες βασίζονται τα παρεχόμενα στοιχεία, γ) συνοπτικό χρηματοοικονομικό προγραμματισμό για το έργο που θα παρέχει την προβλεπόμενη ταμειακή ροή αναλυμένη στις κύριες κατηγορίες εισροών και εκροών, δ) αναλυτικά στοιχεία για τις σημαντικού ύψους προβλεπόμενες επενδύσεις του αιτούντος και, ε) προτεινόμενη δομή του κεφαλαίου και προβλεπόμενος τρόπος και πηγές χρηματοδότησης των επενδύσεων.
Υπεύθυνη δήλωση του νόμιμου εκπροσώπου της εταιρείας νομίμως θεωρημένη για το γνήσιο της υπογραφής, στην οποία βεβαιώνεται ότι όλα τα στοιχεία που περιλαμβάνονται στην αίτηση είναι αληθή
Έκδοση Άδειας Εμπορίας Υγραερίων Κατηγορίας Γ (μόνο χύμα)
Η σχετική απόφαση άδειας εμπορίας αναρτάται στο Πρόγραμμα Διαύγεια και στην ιστοσελίδα του ΥΠΕΝ.
Οργάνωση της αγοράς πετρελαιοειδών και άλλες διατάξεις, όπως ισχύει
Καθορισμός ανταποδοτικών τελών για την έκδοση, τροποποίηση ή επέκταση αδειών του ν. 3054/2002.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή).Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Ο αιτών χορήγησης άδειας κατηγορίας Γ (μόνο χύμα) υποβάλλει νομίμως υπογεγραμμένη έντυπη αίτηση σύμφωνα με το Έντυπο Αίτησης του Παραρτήματος 1 της υ.α. Δ2/16570/05 (ΦΕΚ Β 1306) "Κανονισμός Αδειών", όπως ισχύει, συνοδευόμενη από φάκελο με τα απαιτούμενα κατά την ως άνω απόφαση δικαιολογητικά στο Γενικό Πρωτόκολλο του ΥΠΕΝ ή μπορεί να αποστείλει την αίτησή του με το σύνολο των δικαιολογητικών είτε ταχυδρομικώς, είτε στο email του Γενικού Πρωτοκόλλου του ΥΠΕΝ.
Η αίτηση εξετάζεται ως προς τη νόμιμη υπογραφή της, το περιεχόμενο αυτής σύμφωνα με το Παράρτημα 1 της υ.α. Δ2/16570/2005 (ΦΕΚ Β 1306) "Κανονισμός Αδειών" και τη συνυποβολή φακέλου δικαιολογητικών.
Εντός πέντε (5) ημερών από την υποβολή της, η αίτηση δημοσιεύεται στην ιστοσελίδα του Υπουργείου Περιβάλλοντος και Ενέργειας (Μητρώο Αιτήσεων Αδειών Εμπορίας), με μέριμνα του αρμόδιου υπαλλήλου συνεπικουρούμενου από τους αρμόδιους για τις αναρτήσεις.
Όποιος έχει έννομο συμφέρον δικαιούται να υποβάλει στην Αδειοδοτούσα Αρχή ενστάσεις αναφορικά με την αίτηση, εντός προθεσμίας δέκα (10) ημερών από τη δημοσίευση της αίτησης.
Η Αδειοδοτούσα Αρχή κοινοποιεί στον αιτούντα αντίγραφο των ενστάσεων που υποβλήθηκαν. Ο αιτών την άδεια δικαιούται να καταθέσει στην Αδειοδοτούσα Αρχή, εντός πέντε (5) ημερών αφότου έλαβε γνώση των ενστάσεων, υπόμνημα με τις απόψεις του. Οι Ενστάσεις, καθώς και τα σχετικά υπομνήματα που υποβάλλονται, λαμβάνονται υπόψη κατά την αξιολόγηση των αιτήσεων. Αξιολόγηση φακέλου: Εξετάζεται η πληρότητα των δικαιολογητικών σύμφωνα με το ν. 3054/2002 και το Παράρτημα 3 του Κανονισμού Αδειών.
Εφόσον η αίτηση συνοδεύεται από πλήρη φάκελο δικαιολογητικών, εκδίδεται διοικητική πράξη-απόφαση χορήγησης άδειας εμπορίας κατηγορίας Γ (μόνο χύμα).
Σε περίπτωση που η αίτηση δεν συνοδεύεται από πλήρη φάκελο δικαιολογητικών, η υπηρεσία εντός τριάντα (30) ημερών από την ημερομηνία υποβολής της αίτησης ενημερώνει εγγράφως τον αιτούντα τάσσοντας προθεσμία δεκαπέντε (15) ημερών για την προσκόμιση των ελλειπόντων δικαιολογητικών.
Σε περίπτωση μη προσκόμισης του συνόλου των απαιτούμενων δικαιολογητικών, εκδίδεται διοικητική πράξη - απόφαση απόρριψης.
Σε περίπτωση προσκόμισης του συνόλου των απαιτούμενων δικαιολογητικών εκδίδεται διοικητική πράξη-απόφαση χορήγησης άδειας εμπορίας κατηγορίας Γ (μόνο χύμα).
Σε περίπτωση που δεν πληρούνται οι εξεταζόμενες προϋποθέσεις, η αίτηση δεν εξετάζεται και τίθεται στο αρχείο.
Μετά την ολοκλήρωση της αξιολόγησης φακέλου και ειδικά στην περίπτωση διαπίστωσης ελλειπόντων δικαιολογητικών, συντάσσεται έγγραφο ελλείψεων δικαιολογητικών
Η απόφαση χορήγησης άδειας εμπορίας κατηγορίας Γ (μόνο χύμα) αναρτάται στο Διαύγεια και στην ιστοσελίδα του ΥΠΕΝ.
Η απόφαση απόρριψης αναρτάται στο Πρόγραμμα Διαύγεια.
Η απόφαση χορήγησης άδειας εμπορίας κατηγορίας Γ αναρτάται στο Διαύγεια και στην ιστοσελίδα του ΥΠΕΝ.
Παραλαβή αίτησης για χορήγηση άδειας κατηγορίας Γ (μόνο χύμα)
Δημοσίευση στο Μητρώο Αιτήσεων Αδειών Εμπορίας
Αξιολόγηση τυχόν υποβληθεισών ενστάσεων και αξιολόγηση φακέλου
Χορήγηση Άδειας Εμπορίας Κατηγορίας Γ (μόνο χύμα)
Μη παραλαβή επιπλέον δικαιολογητικών ή ελλείψεις στα δικαιολογητικά
Χορήγηση Άδειας Εμπορίας κατηγορίας Γ (μόνο χύμα)
Άδειες Εμπορίας Πετρελαιοειδών Προϊόντων